Naturreservatet skal bevare et stort, variert og representativt barskogområde for høyereliggende partier i Krokskogen med gjenværende større forekomster av gammel skog med naturlig dynamikk og truet, sjelden og sårbar natur. Naturreservatet har særlig betydning for biologisk mangfold ved at det inneholder større og sammenhengende gammelskogområder, god forekomst av truet og sjelden sopp- og lavflora knyttet til gamle og døde trær og et rikt fugle- og dyreliv.